ET Euroopa Liidu Teataja C 230/7

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

(2008/C 230/07)

Abi number: XA 264/07

Liikmesriik: Eesti

Piirkond: Eesti

Abikava nimetus või üksiktoetust saava ettevõtte nimi: Newcastle` haiguse likvideerimise kulude katmine Abja Muna OÜ-le

Õiguslik alus: Loomatauditõrje seadus (RT I 1999, 57, 598; 97, 861; 2000, 82, 526; 2001, 3, 4; 88, 531; 93, 566; 2002 13, 80; 61, 375; 63, 387; 96, 566; 2004, 19, 135; 34, 236; 2005, 37, 286; 61, 477; 2006, 21, 162; 2007, 1,1; 12, 66; 11, 114)

Vabariigi Valitsuse 1. augusti 2000. a määrus nr 260

Eriti ohtlike loomataudide ennetamise ja tõrjega seotud kulude hüvitamise tingimused ja kord (RT I 2000, 64, 420; 2006, 31, 241)

Kavas ettenähtud aastased kulutused või ettevõttele antud üksiktoetuse üldsumma: Kogusumma: 550 000 EEK.

Abi ülemmäär: Kuni 100 %

Rakendamise kuupäev:

Kava või üksiktoetuse kestus: Kuni 31. detsembrini 2007

Abi eesmärk: Abi antakse kooskõlas määruse (EÜ) nr 1857/2006 artikliga 10.

Kooskõlas määruse (EÜ) nr 1857/2006 artikli 10 punktiga 1 annab Põllumajandusministeerium abi põllumajandustootjale Veterinaar- ja Toiduameti kaudu. Kooskõlas määruse (EÜ) nr 1857/2006 artikli 10 punktiga 2 annab Põllumajandusministeerium abi Veterinaar- ja Toiduametile, kes hüvitab põllumajandustootja kulud

Asjaomane sektor/asjaomased sektorid: Nace kood A00124 (linnud)

Abi andva ametiasutuse nimi ja aadress:

Põllumajandusministeerium Lai 39/41 EE-Tallinn 15056

Veterinaar- ja Toiduamet Väike-Paala 3 EE-Tallinn 11415

Veebileht: https://www.riigiteataja.ee/ert/act.jsp?id=1046235

Muu teave: —

Abi number: XA 349/07

Liikmesriik: Itaalia

Piirkond: Sardegna

Abikava nimetus: Legge regionale 11 marzo 1998, n. 8, articolo 23 (aiuti per i danni alla produzione agricola). Sostegno a favore degli allevatori per fronteggiare la scrapie degli ovicaprini — Indennizzi per la perdita di reddito — anni 2004-2007

Õiguslik alus: L.R. 11 marzo 1998, n. 8, articolo 23.

Deliberazione della giunta regionale n. 25/34 del 3 luglio 2007 recante «Legge regionale 11 marzo 1998, n. 8, articolo 23 (aiuti per i danni alla produzione agricola) — Sostegno a favore degli allevatori per fronteggiare la scrapie degli ovicaprini — Indennizzi per la perdita di reddito — anni 2004-2007 — Direttive di attuazione».

Deliberazione della giunta regionale n. 42/16 del 24 ottobre 2007: Modifica della deliberazione della giunta regionale n. 25/34 del 3 luglio 2007 recante «Legge regionale 11 marzo 1998, n. 8, articolo 23 (aiuti per i danni alla produzione agricola) — Sostegno a favore degli allevatori per fronteggiare la scrapie degli ovicaprini — Indennizzi per la perdita di reddito — Anni 2004-2007 — Direttive di attuazione»

Abikavaga ettenähtud aastased kulud: Abi rahaeraldise kogusumma, millega kaetakse aastatel 2004–2007 kantud kahju, on 2 miljonit EUR

Abi suurim osatähtsus: Abi suurim osatähtsus on 70 % kadudest, mille arvutamisel võetakse arvesse toodangukao väärtus, mille hulka ei arvestata vahekulusid, mida põllumajandusettevõtja ei kandnud (sööda ostmine ja veterinaarkulud), ning mille puhul tehakse vahet tõuraamatutesse kantud ja tõututel loomadel. Arvutuse üksikasjad on esitatud allpool.

Iga looma kohta piimatoodangu kao väärtuse kindlaksmääramisel võeti aluseks 2006. aastal ISMEAs (Põllumajandusturualaste Uuringute, Teadustöö ja Teabe Instituut) registreeritud kitsepiima keskmine hind, s.o 0,57 EUR liitri kohta, ning Sardiinia kitsede aastane tootlikkus, s.o keskmiselt 180 liitrit tõutute kitsede puhul ja 220 liitrit tõuraamatutesse kantud kitsede puhul.

Iga lamba/talle hinnanguline keskmine väärtus on 43 EUR, see väärtus põhineb keskmisel kaalul 9–10 kg looma kohta ja keskmisel hinnal 4,5 EUR/kg, mis on kehtestatud ISMEA andmebaasis (2006. aasta november ja detsember) esitatud tapamajade hinnakirjade ja turuhindade põhjal.

Looma turustatav toodang võrdub piimatoodangu väärtuse ja lamba/talle väärtuse summaga

Rakendamise kuupäev: Toetust makstakse kõikide täiskasvanud lammaste ja kitsede eest, kes on tervishoiuasutuse nõudel tapetud alates 4. juulist 2004

Abikava kestus: Kuni 2007. aasta detsembrini

Abi eesmärk: Abi rakendatakse vastavalt määruse artiklile 10 ning selle eesmärk on hüvitada põllumajandusettevõtjatele tootmiskaod lammaste ja kitsede eest, kes tapeti tervishoiuasutuse nõudel, kuna neil esinesid skreipi (lammaste ja kitsede degeneratiivne haigus, mis mõjutab kesknärvisüsteemi) sümptomid

Asjaomane sektor/asjaomased sektorid: Loomakasvatatustoodang: lambad ja kitsed

Abi andva ametiasutuse nimi ja aadress:

Regione autonoma della Sardegna Assessorato dell'agricoltura e riforma agro-pastorale Via Pessagno, 4 I-09125 Cagliari

Veebileht: Dokument „Deliberazione n. 25/34 del 3 luglio 2007”:

http://www.regione.sardegna.it/documenti/1_72_20070703165033.pdf

Dokumendile vastav lisa:

http://www.regione.sardegna.it/documenti/1_72_20070703165715.pdf

Dokument „Deliberazione n. 42/16 del 24 ottobre 2007 che modifica la deliberazione 25/34 del 3 luglio 2007”:

http://www.regione.sardegna.it/documenti/1_72_20071024111304.pdf

Dokumendile vastav lisa:

http://www.regione.sardegna.it/documenti/1_72_20071024111334.pdf

Muu teave: Kuna skreipit ei ole võimalik diagnoosida elusal loomal (selle jaoks ei ole olemas analüüse), saab kõnealust haigust üksnes kahtlustada kliiniliste sümptomite põhjal ning diagnoosi kinnitavad proovid võetakse ajust või vähemal määral ka looma rümbast eraldatud lümfikoest.

Kui haiguspuhang on teatava karja puhul kindlaks tehtud, hõlmab haiguse tõrje skreipi suhtes geneetiliselt tundlike loomade valikulist tapmist, nagu on ette nähtud komisjoni 23. augusti 2004. aasta määrusega (EÜ) nr 1492/2004, millega muudetakse Euroopa Parlamendi ja nõukogu määrust (EÜ) nr 999/2001 seoses veiste, lammaste ja kitsede transmissiivsete spongioossete entsefalopaatiate likvideerimismeetmetega.

Eelkõige määruse (EÜ) nr 999/2001 (muudetud määrusega (EÜ) nr 1492/2004) VII lisaga reguleeritakse loomade toomist põllumajandusettevõtetesse, kus geneetiliselt tundlikke loomi on tapetud või täielikult hävitatud, tingimusel et vajalike geneetiliste omadusteta loomi ei saa tuua tõuaretusfarmidesse.

Sellega seoses käivitasid piirkondlikud asutused eriprogrammid, mille eesmärk on ühelt poolt parandada geneetiliselt Sardiinia karju ja teiselt poolt saada üle raskustest seoses tapmise järel karja uuendamise eesmärgil geneetiliselt resistentsete loomade leidmisega.

Käivitatud programmide hulgast on kõige huvipakkuvamad „2006. aasta piirkondlik geneetilise valiku kava veiste transmissiivsete spongioossete entsefalopaatiate (TSE) suhtes resistentsuse suurendamiseks”, mille eesmärk on suurendada TSE ilmnemise suhtes geneetilist resistentsust tõstva prioonvalgu alleeli (ARR) esinemissagedust, ning programm „Tuumkarja loomine ja pidamine eesmärgiga toota PrP-lookuse suhtes resistentseid homosügootseid jäärasid, keda kasutatakse haiguspuhangutega karjades”, mille eesmärk on toota homosügootseid jäärasid, keda kasutatakse haiguspuhangutega karjade vajaduste täitmiseks.

Hoolimata algatatud programmidest on karjade ja nende tootmispotentsiaali taastamiseks kuluv aeg väga pikk, sest isegi kui programme rakendatakse ühel ajal, ilmneb nende mõju alles loomade tapmisele järgneval aastal, ehk teisisõnu siis, kui tootlikuks muutuvad need loomad, kes on saadud asjakohaste geneetiliste valikukavade kohaselt kavandatud põllumajandusettevõttesisese loomade asendamise tulemusena. Lisaks on ikka veel raske turul objektiivselt kindaks teha loomi, kes on karjade uuendamiseks geneetiliselt sobivad ja kellel on vajalikud geneetilised omadused.

Seega, kuna need raskused takistavad loomade asendamist tapmisele järgnevatel kuudel, arvutatakse tootmiskadu pealkirja „Abi suurim osatähtsus” all osutatud aastaste väärtuste põhjal, võttes arvesse ka asjaolu, et Sardiinia lambad on aretatud peamiselt piimatootmiseks ja et Sardiinia lammaste piimatootlikkus on hooajaline (tavaliselt jaanuarist juulini)

Stefania MANCA

Tootmisosakonna juhataja

Abi number: XA 356/07

Liikmesriik: Sloveenia Vabariik

Piirkond: Območje Občine Selnica ob Dravi

Abikava nimetus: Državne pomoči za ohranjanje in razvoj kmetijstva in podeželja v občini Selnica ob Dravi 2007-2013

Õiguslik alus: Pravilnik o dodeljevanju državnih pomoči, pomoči de minimis in izvajanju drugih ukrepov razvoja podeželja v občini Selnica ob Dravi

Abikavaga ettenähtud aastased kulud või ettevõtjale antava üksikabi üldsumma:

2007: 14 187 EUR

2008: 15 000 EUR

2009: 15 500 EUR

2010: 17 000 EUR

2011: 20 000 EUR

2012: 22 000 EUR

2013: 25 000 EUR

Abi suurim osatähtsus:

1. Investeerimine põllumajandusettevõtetesse esmatootmiseks:

— kuni 50 % abikõlblikest kuludest vähem soodsates piirkondades;

— kuni 40 % abikõlblikest kuludest muudes piirkondades;

— kuni 60 % abikõlblikest kuludest investeerimiseks vähem soodsates piirkondades ja kuni 50 % abikõlblikest kuludest investeerimiseks muudes piirkondades, kui asjaomaseid investeeringuid on teinud noored põllumajandustootjad, kes alustasid tegevust mitte rohkem kui viis aastat tagasi.

Abikava eesmärk on investeerida põllumajandusettevõtete funktsiooni taastamisse, osta põllumajandustootmiseks vajalikku varustust, investeerida püsikultuuridesse, parandada põllumaa kvaliteeti ning hooldada karjamaid.

2. Traditsiooniliste ehitiste säilitamine:

— kuni 100 % tegelikest kuludest tootmisega mitteseotud kultuuripärandi säilitamiseks;

— kuni 60 % tegelikest kuludest (või kuni 75 % vähem soodsates piirkondades) investeerimiseks põllumajandusettevõtte territooriumil asuvatesse tootmisega seotud vahenditesse, tingimusel et kõnealune investeering ei suurenda asjaomase põllumajandusettevõtte tootmispotentsiaali;

— täiendavat abi võib anda kuni 100 % ulatuses, et katta lisakulud, mis tekivad ehitise kultuuriväärtuse säilitamiseks vajalike traditsiooniliste materjalide kasutamisest.

3. Kindlustustoetus:

— omavalitsuse antav toetus täiendab kindlustustoetuste riigieelarvest kaasrahastamist kuni 50 % ulatuses kindlustusmaksete abikõlblikest kuludest, mis on tehtud saagi ja puuviljade kindlustamiseks ning karja kindlustamiseks haiguste vastu.

4. Ümberkruntimiseks antav abi:

— kuni 100 % õigus- ja haldusmenetluse abikõlblikest kuludest, sealhulgas kontrollimiskuludest.

5. Kvaliteetsete põllumajandustoodete tootmise edendamiseks antav abi:

— kuni 100 % abikõlblikest kuludest; abi antakse subsideeritud teenustena ja see ei hõlma rahalisi otsemakseid tootjatele.

6. Tehnilise abi andmine põllumajandussektoris:

— kuni 100 % abikõlblikest kuludest, mis on seotud põllumajandustootjate hariduse ja koolitusega, nõustamisteenustega, nõupidamiste, võistluste, näituste ja messide korraldamisega, teabe avaldamisega trükistes, kataloogides ja veebilehtedel; abi antakse subsideeritud teenustena ja see ei hõlma rahalisi otsemakseid tootjatele

Rakendamise kuupäev: November 2007 (abi ei anta enne kokkuvõtte avaldamist Euroopa Komisjoni veebisaidil)

Abikava või üksikabi kestus: Kuni 31. detsembrini 2013

Abi eesmärk: VKEde toetamine

Viide määruse (EÜ) nr 1857/2006 asjaomastele artiklitele ja abikõlblikud kulud: Selnica ob Dravi vallas riigiabi ja vähese tähtsusega abi andmist ning teiste maaelu arengumeetmete rakendamist käsitlevate eeskirjade eelnõu artiklid 8–13 hõlmavad meetmeid, mida käsitatakse riigiabina vastavalt komisjoni 15. detsembri 2006. aasta määruse (EÜ) nr 1857/2006 (mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001 (ELT L 358, 16.12.2006, lk 3)) järgmistele artiklitele:

artikkel 4: Investeeringud põllumajandusettevõtetesse;

artikkel 5: Traditsiooniliste maastike ja ehitiste säilitamine;

artikkel 12: Kindlustustoetus;

artikkel 13: Ümberkruntimiseks antav abi;

artikkel 14: Kvaliteetsete põllumajandustoodete tootmise edendamiseks antav abi;

artikkel 15: Tehnilise abi andmine põllumajandussektoris

Asjaomane sektor/asjaomased sektorid: Põllumajandus

Abi andva ametiasutuse nimi ja aadress:

Občina Selnica ob Dravi Slovenski trg 4 SLO-2352 Selnica ob Dravi

Veebileht: http://www.izit.si/muv/index.php?action=showIzdaja&year=2007&izdajaID=421

(stran 859, št. predpisa 447)

Muu teave: Vilja- ja puuviljasaagi kindlustamisega seotud kindlustustoetuse meede hõlmab järgmisi loodusõnnetustega võrreldavaid ebasoodsaid ilmastikutingimusi: kevadkülm, rahe, pikne, pikselöögist põhjustatud tulekahju, tormid ja üleujutused.

Kõnealused Selnica ob Dravi valla eeskirjad vastavad määruse (EÜ) nr 1857/2006 nõuetele haldusüksuse võetavate meetmete ja rakendatavate üldsätete osas (abi andmise kord, abi kumuleerumine, läbipaistvus ja abi järelevalve)

Selnica ob Dravi vallavanem

Jurij LEP

Abi number: XA 363/07

Liikmesriik: Sloveenia Vabariik

Piirkond: Območje občine Sv. Andraž v Slov. goricah

Abikava nimetus või üksikabi saava ettevõtja nimi: Finančne intervencije v kmetijstvo v Občini Sv. Andraž v Slov. goricah

Õiguslik alus: Pravilnik o dodeljevanju državnih pomoči za ohranjanje in razvoj kmetijstva in podeželja v občini Sv. Andraž v Slov. goricah

Abikavaga ettenähtud aastased kulud või ettevõtjale antava üksikabi üldsumma:

2007: 4 173 EUR

2008: 4 173 EUR

2009: 4 173 EUR

2010: 4 173 EUR

2011: 4 173 EUR

2012: 4 173 EUR

2013: 4 173 EUR

Abi suurim osatähtsus:

1. Investeeringud põllumajandusettevõtetesse esmatootmiseks:

— kuni 50 % abikõlblikest kuludest vähem soodsates piirkondades;

— kuni 40 % abikõlblikest kuludest muudes piirkondades;

— kuni 60 % abikõlblikest kuludest vähem soodsates piirkondades; investeeringute puhul, mida noored põllumajandustootjad teevad viie aasta jooksul alates tegevuse alustamisest. Noored põllumajandustootjad peavad vastama määruse (EÜ) nr 1698/2005 artiklis 22 sätestatud tingimustele.

Abi antakse toetuste ja laenuintresside kaasrahastamise vormis.

Abi eesmärk on investeerimine põllumajandusettevõtete moderniseerimisse (investeeriminie taime- ja loomakasvatusse) ning karja- ja põllumaa hooldamisse.

2. Kindlustustoetus:

— omavalitsuse antava toetusega täiendatakse riigieelarvest kaasrahastatavate kindlustusmaksete summat nii, et toetus kokku moodustab kuni 50 % abikõlblikest kuludest, mis on seotud kindlustusmaksetega põllumajanduskultuuride ja saagi kindlustamiseks ning loomade kindlustamiseks haigustest tingitud kahjude vastu.

3. Tehnilise abi andmine:

— kuni 50 % abikõlblikest kuludest, mis on seotud põllumajandustootjate hariduse ja koolitusega, konsultatsiooniteenustega, foorumite, konkursside, näituste ja laatade korraldamise, ning trükiste, kataloogide ja veebilehtede väljaandmise ning teadustulemuste levitamisega;

— abi antakse subsideeritud teenustena ja see ei tohi hõlmata rahalisi otsemakseid tootjatele

Rakendamise kuupäev: November 2007 (abi ei anta enne kokkuvõtte avaldamist Euroopa Komisjoni veebisaidil)

Abikava või üksikabi kestus: Kuni 31. detsembrini 2013

Abi eesmärk: VKEde toetamine

Viited määruse (EÜ) nr 1857/2006 artiklitele ja abikõlblikud kulud: Sv. Andraž v Slov. goricah vallas põllumajanduse ja maapiirkondade säilitamiseks ja arenguks antavat riigiabi käsitlevate eeskirjade eelnõu II peatükk hõlmab meetmeid, mida käsitatakse riigiabina vastavalt komisjoni 15. detsembri 2006. aasta määruse (EÜ) nr 1857/2006 (mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ja millega muudetakse määrust (EÜ) nr 70/2001 (ELT L 358, 16.12.2006, lk 3)) järgmistele artiklitele:

artikkel 4: Investeeringud põllumajandusettevõtetesse;

artikkel 12: Kindlustustoetus;

artikkel 15: Tehnilise abi andmine põllumajandussektoris

Asjaomane sektor/asjaomased sektorid: Põllumajandus

Abi andva ametiasutuse nimi ja aadress:

Občina Sv. Andraž v Slov. goricah Vitomarci 71 SLO-2255 Vitomarci

Veebileht: http://www.lex-localis.info/UradnoGlasiloObcin/VsebinaDokumenta.aspx?SectionID=97cd483c-ae75-4180-a84d-3f07f9000a7c

Muu teave: Põllumajanduskultuuride ja saagi kindlustamiseks ettenähtud kindlustustoetuse meede hõlmab järgmisi loodusõnnetusega võrreldavaid ebasoodsaid ilmastikutingimusi: kevadkülm, rahe, pikne, pikselöögist põhjustatud tulekahju, tormid ja üleujutused.

Valla eeskirjad vastavad määruse (EÜ) nr 1857/2006 nõuetele haldusüksuse võetavate meetmete ja rakendatavate üldsätete osas (abi andmise kord, abi kumuleerumine, läbipaistvus ja abi järelevalve)

Franci KREPŠA

Vallavanem